钦定古今图书集成/明伦汇编/氏族典/第306卷 > 《廖用贤尚友录》 > 康延泽
## 钦定古今图书集成/明伦汇编/氏族典/第306卷 > 《廖用贤尚友录》 > 康延泽

按《宋史康延泽传》，“延泽父福，晋护国军节度。延泽天
福中以荫补供奉官，周广顺二年，迁内染院副使。宋
初，从慕容延钊、李处耘平湖湘，以劳授正使。乾德中，
征蜀，为凤州路军马都监。及孟昶降，延泽以百骑先
入成都，安抚军民，尽封府库而还，就命为成都府都
监。会全师雄复乱，徙为晋州刺史。事平，就命为东川”
七州招安巡检使。全斌等得罪，延泽亦坐贬唐州教
练使。开宝中，起为供奉官，迁左藏库副使。坐与诸侄
争家财失官。居西洛，卒。